CELEX: 62018TN0734
Language: fi
Date: 2018-12-13 00:00:00
Title: Asia T-734/18: Kanne 13.12.2018 – Sumitomo Chemical ja Tenka Best v. komissio

25.2.2019   
            
            
               FI
            
            
               Euroopan unionin virallinen lehti
            
            
               C 72/33
            
         
      Kanne 13.12.2018 – Sumitomo Chemical ja Tenka Best v. komissio
      (Asia T-734/18)
      (2019/C 72/42)
      Oikeudenkäyntikieli: englanti
      
         Asianosaiset
      
      
         Kantajat: Sumitomo Chemical (UK) plc (Lontoo, Yhdistynyt kuningaskunta) ja Tenka Best, SL (Aiguafreda, Espanja) (edustajat: asianajaja K. Van Maldegem ja solicitor V. McElwee)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan empentriinin hyväksymättä jättämisestä valmisteryhmään 18 kuuluvissa biosidivalmisteissa käytettävänä vanhana tehoaineena 18.9.2018 annetun komission täytäntöönpanopäätöksen (EU) 2018/1251 (1), ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat neljään kanneperusteeseen.
      
                  1)
               
               
                  Ensimmäinen kanneperuste, jonka mukaan vastaaja ei noudattanut siltä edellytettyjä menettelyvaiheita ennen riidanalaisen päätöksen antamista. Jos kyseisiä menettelyvaiheita olisi noudatettu, annettu päätös olisi voinut olla toisenlainen.
               
            
                  2)
               
               
                  Toinen kanneperuste, jonka mukaan vastaaja teki ilmeisen arviointivirheen, kun se ei ottanut huomioon menettelyyn liittyviä sääntöjenvastaisuuksia empentriiniä arvioidessaan, kun se salli sen, että hypoteettinen riski johti empentriinin hyväksymättä jättämiseen, ja kun se ei ottanut huomioon biosidivalmisteita koskevasta asetuksesta (2) johtuvia eläinten hyvinvointiin liittyviä vaatimuksia.
               
            
                  3)
               
               
                  Kolmas kanneperuste, jonka mukaan vastaaja ei taannut ensimmäisen kantajan puolustautumisoikeuksia
                  
                              —
                           
                           
                              kanteen mukaan ensimmäisen kantajan huomautuksia ja tietoja ei arvioitu, ja tämän puolustautumisoikeuksia rikottiin väistämättä.
                           
                        
            
                  4)
               
               
                  Neljäs kanneperuste, jonka mukaan vastaaja rikkoi hyvän hallinnon periaatetta
                  
                              —
                           
                           
                              kanteen mukaan ensimmäiselle kantajalle ei annettu aikaa hankkia uusia tietoja, ja tämän perustelut tietovaatimuksesta poikkeamiselle hylättiin epäoikeudenmukaisesti.
                           
                        
            
         (1)  EUVL 2018, L 235, s. 24.
      
         (2)  Biosidivalmisteiden asettamisesta saataville markkinoilla ja niiden käytöstä 22.5.2012 annettu Euroopan parlamentin ja neuvoston asetus (EU) N:o 528/2012 (EUVL 2012, L 167, s. 1).